Diari Oficial de la Generalitat Valenciana


Sumari del DOGV 6405, del 25-11-2010 (2010/12519)

RESOLUCIÓ de 17 de novembre de 2010, de la consellera d'Agricultura, Pesca i Alimentació, per la qual es publiquen les quanties globals màximes per a l'exercici 2011 de les ajudes a les inversions per al foment del cultiu i l'explotació en comú a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6405

Data del DOGV
:   25-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12648


Data del document
:   17-11-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de novembre de 2010, de la consellera d'Agricultura, Pesca i Alimentació, per la qual es publiquen les quanties globals màximes per a l'exercici 2011 de les ajudes a les inversions per al foment del cultiu i l'explotació en comú a la Comunitat Valenciana. [2010/12362]  
Per tal de fomentar el cultiu i l'explotació en comú de les explotacions agràries a la Comunitat Valenciana es va publicar l'Orde de 12 de setembre de 2008, de la Conselleria d'Agricultura, Pesca i Alimentació, per la qual s'establien les bases reguladores d'un règim d'ajudes a les inversions per al foment del cultiu i l'explotació en comú a la Comunitat Valenciana.  
Així mateix, en l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, s'exigix la publicació de la línia o de les línies pressupostàries que les financen i l'import global màxim destinat a estes.   
Per això, vista la proposta de la directora general de Producció Agrària, en l'exercici de les funcions que tinc atribuïdes, resolc:  
Apartat primer  
Fixar l'import global màxim de les ajudes regulades en l'Orde de 12 de setembre de 2008, per la qual s'establixen les bases reguladores d'un règim d'ajudes a les inversions per al foment del cultiu i l'explotació en comú a la Comunitat Valenciana en les quantitats següents per a les anualitats que s'hi indiquen:  
2011: 600.000 euros.  
2012: 400.000 euros.  
2013: 150.000 euros.  
El pagament es farà amb fons propis de la Generalitat Valenciana i a càrrec de l'aplicació pressupostària: 76.63.01.3449, programa 714.20, Foment i Garantia Agrària, línia T4721, capítol 7.  
D'acord amb l'article 5 del Decret 147/2007, de 7 de setembre, del Consell, este règim d'ajuda complix allò que es disposa en el Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses, i és comunicada a la Comissió, en data 02.09.2008 amb el número de registre d'ajuda XA 323/2008, i publicada en el Diario Oficial de la Unión Europea 2008/C 316/04, de data 11 de desembre de 2008.  
Apartat segon  
El termini de presentació de sol·licituds és el que s'establix en l'article 17 de l'Orde de 12 de setembre de 2008, que és des del dia 1 fins al 30 de novembre de 2010, ambdós inclusivament.  
Apartat tercer  
Segons es disposa en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despeses, la concessió de les subvencions estarà condicionada a l'existència en els pressupostos de cada exercici de crèdit adequat i suficient. Així mateix, tots els actes dictats s'entendran condicionats al fet que, quan es dicte la resolució de concessió, subsistisquen les mateixes circumstàncies de dret i fet que hi havia en el moment en què van ser produïts aquells actes.  
Apartat quart  
El règim de recursos que és procedent és el recurs de reposició que s'ha d'interposar en el termini d'un mes davant de la consellera, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o bé directament recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 10 i 46 de la Llei de Jurisdicció Contenciosa Administrativa.  
València, 17 de novembre de 2010.- La consellera d'Agricultura, Pesca i Alimentació: Maritina Hernández Miñana.